16 қаңтарда Назарбаев пен Трамп кездеседі
"16 қаңтарда Назарбаев пен Трамп кездеседі" | "https://abai.kz/post/64503"
TITLE: 16 қаңтарда Назарбаев пен Трамп кездеседі
URL: https://abai.kz/post/64503
META: "16 қаңтарда Назарбаев пен Трамп кездеседі" | "https://abai.kz/post/64503"
DATE: 11.01.2018
AUTHOR(s): Нұргелді Әбдіғаниұлы
TOTAL WORDS: 113
TEXT: АҚШ президенті Дональд Трамп 16 қаңтарда Ақ үйде Қазақстан президенті Нұрсұлтан Назарбаевпен кездеседі деп хабарлады Ақ үй. 9 қаңтарда Ақ үй таратқан хабарламада «екі елдің лидері аймақтық қауіпсіздік және экономикалық ынтымақтастық мәселесінде стратегиялық әріптестіктің кеңеюі мен нығаюын талқылайды» делінген. Біріккен Ұлттар Ұйымындағы (БҰҰ) Қазақстан елшісі Қайрат Омаров 1 қаңтарда БҰҰ Қауіпсіздік кеңесінде айсайынғы ротациялы жаңарып тұратын төрағалықты қабылдады. Оның бақылауында Ирандағы наразылық акциялары мен өзге де мәселелер өтті. Ақ үй Трамп пен Назарбаев кездесуінде Ауғанстандағы жағдайдың да сөз болатынын айтты. 9 қаңтарда Назарбаев Астанада АҚШ-тың Қазақстандағы төтенше және өкілетті елшісі Джордж Кролмен кездескен. Қазақстанда америкалықтардың қатысуымен 500 компания жұмыс істейді. Оның 140-ы бірлескен кәсіпорын. Олар тауар өндіріп, оны экспорттаумен айналысады. Нұргелді Әбдіғаниұлы Abai.kz
